মাঠের বাইরে নতুন ইনিংস বিরাটের! কী করছেন তিনি?

ওয়েব ডেস্ক : ক্রিকেটের মাঠে দারুণ ছন্দে রয়েছেন বিরাট কোহলি (Virat Kohli)। করছেন একের পর এক সেঞ্চুরি। কিন্তু মাঠের বাইরেও এবার নতুন ইনিংস শুরু করলেন তিনি। স্পোর্টসওয়্যার স্টার্টআপ অ্যাজিলিটাস স্পোর্টসের (Agilitas Sports) সঙ্গে নতুন অধ্যায় শুরু করলেন তিনি। এর জন্য পুমার (Puma) দেওয়া ৩০০ কোটি টাকারও প্রস্তাব ফিরিয়ে দিলেন ‘কিং’ কেহলি।

দক্ষিণ আফ্রিকার ম্যাচে অসাধারণ পারফর্ম করেছেন বিরাট। করেছেন দুটি সেঞ্চুরি। তার পরেই তিনি পরিবারের সঙ্গে সময় কাটাতে চলে গিয়েছেন লন্ডনে। এর পরেই অ্যাজিলিটাস স্পোর্টসের সঙ্গে নতুন সম্পর্কের কথা জানিয়েছেন তিনি। বিরাট বলেছেন, এই বিষয়টি জানার পর এতে যোগ দেওয়ার কথা ঠিক করেছিলাম। যেভাবে এই সংস্থায় স্পোর্টসওয়্যার তৈরি হবে, তা একটি বড় উদ্যোগ বলেই জানিয়েছেন তিনি।

আরও খবর : রোহিত, বিরাটকে ঘরোয়া টুর্নামেন্টে খেলতে বাধ্য করেছিল BCCI?

বিরাট অ্যাজিলিটাস স্পোর্টসের (Agilitas Sports) ব্র্যান্ড অ্যাম্বাসেডরের পাশাপাশি বিনিয়োগকারীও। তাঁর কাছে তাকবে ১.৯৪ শতাংশ শেয়ার। শুধু তাই নয়, এই সংস্থায় বিরাটের নিজস্ব পোশাকের ব্র্যান্ড ওয়ান৮-এর পণ্য বিক্রি করা যাবে। বিরাটের নিজস্ব ব্র্যান্ডের পোশাককেও যাতে সাধারণ মানুষের কাছে পৌঁছনো যায় তার জন্য অ্যাজিলিটাস স্পোর্টস নতুন বানিজ্যিক কৌশল নেবে বলে জানা গিয়েছে।

তবে ২০১৭ থেকে বিখ্যাত সংস্থা পুমার (Puma) সঙ্গে চুক্তি ছিল বিরাটের। ১১০ কোটি টাকায় সেই চুক্তি হয়েছিল। কিন্তু বছর পর চলতি বছর সেই চুক্তি ছিন্ন করেছেন কোহলি। জানা গিয়েছে, পুমার প্রাক্তন ম্যানেজার অভিষেক গঙ্গোপাধ্যায়ই অ্যাজিলিটাস স্পোর্টস শুরু করেছেন। আর সেই ব্র্যান্ডের সঙ্গে গাঁটছাড়া বাঁধলেন বিরাট।